Številka: 478-59/2022-4

Datum: 1.4.2022

Na podlagi 68. in 69. člena Zakona o stvarnem premoženju države in samoupravnih lokalnih skupnosti (Uradni list RS št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja Ministrstvo za obrambo

**NAMERO O ODDAJI NEPREMIČNINE V BREZPLAČNO UPORABO**

**Naziv, sedež organizatorja in upravljavca stvarnega premoženja:**

Ministrstvo za obrambo, Vojkova cesta 55, 1000 Ljubljana.

**Predmet oddaje v brezplačno uporabo:**

* poslovni prostori v stavbi v skupni izmeri 149,9 m2 z naslovom Gorenjska cesta 9 A v Ribnici z identifikacijsko oznako 1625-547-1, ki stoji na parc. št. 1781/2 k.o. 1625 Ribnica (brez opremljenega skladišča v izmeri 18,82 m² in hodnika v izmeri 10,50 m² v pritličju stavbe ter garažnega prostora v izmeri 20,25 m2).

Za oddajo v brezplačno uporabo navedenega objekta bo sklenjena neposredna pogodba za obdobje 5 let oziroma do predaje poslovnega objekta pridobitelju na podlagi pogodbe o brezplačni odsvojitvi.

Pogodba o brezplačni uporabi bo sklenjena po poteku 20 dni od objave te namere na spletni strani www.mo.gov.si s ponudnikom, ki izpolnjuje zakonske pogoje za brezplačno uporabo objekta (nevladna organizacija, ki ji je podeljen status delovanja v javnem interesu, za opravljanje tistih dejavnosti, za katere jim je podeljen status).

Uporabnik je dolžan plačevati vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, za katere se stranki dogovorita v pogodbi.

**Ponudba:**

Ponudnik mora poslati ponudbo v 20 dneh od dneva objave namere na www.mo.gov.si, na elektronski naslov: glavna.pisarna@mors.si ali s priporočeno pošiljko na naslov: Ministrstvo za obrambo, Direktorat za logistiko, Sektor za gospodarjenje z nepremičninami, Vojkova cesta 61, 1000 Ljubljana. Upoštevane bodo vse ponudbe, ki bodo prispele na e naslov do izteka zadnjega dne objave oz. ki bodo oddane po pošti z oznako priporočeno najkasneje zadnji dan objave.

Pisna ponudba mora vsebovati: osnovne podatke o subjektu (naziv, naslov, matična in davčna številka, pooblaščena oseba za zastopanje, izpis iz poslovnega registra, dokazila o izpolnjevanju pogojev po 68. členu Zakona o stvarnem premoženju države in samoupravnih lokalnih skupnosti (Uradni list RS št. 11/18 in 79/18), podpis, žig.

**Ogled, dodatna pojasnila in kontaktna oseba:**

Ogled je možen po predhodni najavi.

Ponudniki lahko postavijo vprašanja in zahteve za dodatna pojasnila kontaktni osebi: Antoneta Štukovnik, elektronski naslov: Antoneta.Stukovnik@mors.si.

Lastnik/upravljavec si pridružuje pravico, da lahko do sklenitve pravnega posla brez odškodninske odgovornosti postopek oddaje v brezplačno uporabo ustavi.

|  |  |  |
| --- | --- | --- |
|  |  | mag. Matej ToninMINISTER |